La ĉefa kongresejo de la UK estos la Universitato de Kebekio ĉe Montrealo (UQAM), kies interaga mapo viziteblas. Ĝi gastigos grandan parton de la programo de UK, inkluzive de la scienca programo konsistigita ĉefe de la Internacia Kongresa Universitato, de la Scienca Kafejo kaj de la kursoj de la Akademio Internacia de la Sciencoj. Tiuj programeroj akceptas proponojn ĝis la 31a de januaro 2022: /gk/983 (akceptitaj prelegoj estas rekompencitaj per honorario de 120 ĝis 240 EUR).
#000002
La organizado de la UK atente sekvas ĉiujn postulojn por la sekura okazigo de la plej grava jara renkontiĝo de Esperantujo. Ĉiuj, kiuj volas subteni la laborojn por la UK, povas donaci al la Universala Kongreso, al unu el la UK-fondaĵoj aŭ solidare aliĝi al la UK. Ĉiuj informoj disponeblaj troviĝas en la retejo de la UK ĉe : Aldone vizitu la retejon de la LKK, la oficialan paĝon de la UK ĉe Fejsbuko kaj la retejon de la Internacia Infana-adoleskanta Kongreseto (IIK).
#000005